Mkhize het ook nog 170 sterftes bevestig. Hiervan was die meeste – altesaam 94 – in die Oos-Kaap. Elf sterftes is in die Vrystaat aangemeld, drie in Gauteng, vier in die Noord-Kaap en 54 in die Wes-Kaap.
Die LUR vir gesondheid in die Oos-Kaap – een van die provinsies waaroor daar besonder baie kommer is weens die verspreiding van die virus – het intussen Sondag positief vir Covid-19 getoets.
Ramaphosa spreek die land vanaand toe te midde van groot kommer dat daar opnuut streng afsonderingsregulasies ingestel gaan word in ŉ poging om die stygende virusgetalle in bedwang te bring. Die tyd is nog nie bekend gemaak nie. Baie Suid-Afrikaners se Kersplanne hang in die weegskaal, terwyl ŉ provinsie soos die Wes-Kaap reeds gewaarsku het dat ŉ hernieude streng afsonderingstydperk dodelik vir sy ekonomie gaan wees.
Die regering kan maar maatreels instel soos hulle wil maar as die bevolking van die land hulle nie daaraan steur nie, sal niks verander nie.